

**ОСНОВНА ШКОЛА „ДОСИТЕЈ ОБРАДОВИЋ“**

**ФАРКАЖДИН**

**ПОСЛОВНИК О РАДУ ШКОЛСКОГ ОДБОРА**

**Фаркаждин, 2024. године**

**С А Д Р Ж А Ј**

**I ОСНОВНЕ ОДРЕДБЕ** (Члан 1.) (Члан 2.) (Члан 3.) (Члан 4.)

**II РАД ШКОЛСКОГ ОДБОРА**

Рад Школског одбора на седницама

Јавност рада, присуство на седницама и услови за одржавање седница

(Члан 5.) (Члан 6.) (Члан 7.)

Конститутивна седница (Члан 8.)

Избор Председника и заменика Председника (Члан 9.)

„Телефонска“ седница“ (Члан 10.)

Са­зи­ва­ње и при­пре­ма­ње сед­ни­це (Члан 11.) (Члан 12.) (Члан 13.)

Позив за седницу (Члан 14.)

Ток ра­да на сед­ни­ци (Члан 15.) (Члан 16.) (Члан 17.) (Члан 18.) (Члан 19.) (Члан 20.) (Члан 21.) (Члан 22.) (Члан 23.) (Члан 24.) (Члан 25.)

Одржавање реда на седници (Члан 26.)

Од­лу­чи­ва­ње на седници (Члан 27.) (Члан 28.) (Члан 29.) (Члан 30.) (Члан 31.) (Члан 32.) (Члан 33.)

Прекид и одлагање сед­ни­це (Члан 34.) (Члан 35.) (Члан 36.) (Члан 37.)

Записник са седнице (Члан38.) (Члан 39.) (Члан 40.) (Члан 41.) (Члан 42.) (Члан 43.) (Члан 44.)

**III КОМИСИЈЕ КОЈЕ ОБРАЗУЈЕ ШКОЛСКИ ОДБОР** (Члан 45.)

Ближи услови о броју чланова, саставу и образовању Комисије за избор Директора и Комисије за вођење дисциплинског поступка против Директора (Члан 46.)

Комисијa за избор Директора (Члан 47.) (Члан 48.) (Члан 49.)

Комисија за вођење дисциплинског поступка против Директора (Члан 50.)

**IV ЗАВРШНЕ ОДРЕДБЕ** (Члан 51.) (Члан 52.) (Члан 53.)

На основу члана 119. став 1. тачка 1) Закона о основама система образовања и васпитања („Службени гласник РС“, бр. 88/2017, 27/2018. – др. закони, 10/2019, 6/2020, 129/2021 и 92/2023), члана 106. став 1. тачка 1) Статута Основне школе „Доситеј Обрадовић“ у Фаркаждину (у даљем тексту: Статут), број 272 од 26.04.2024. године, и чланова 25. – 28. Пословника о раду Школског одбора Основне школе „Доситеј Обрадовић“ Фаркаждин, бр. 383 од 30.06.2022. године, на седници одржаној 04.11.2024. године, Школски одбор Основне школе „Доситеј Обрадовић“ у Фаркаждину донео је

**ПО­СЛОВ­НИК О РА­ДУ ШКОЛ­СКОГ ОД­БО­РА**

**Основне школе „Доситеј Обрадовић“ у Фаркаждину**

**I ОСНОВНЕ ОДРЕДБЕ**

Члан 1.

По­слов­ни­ком о ра­ду Школ­ског од­бо­ра (у да­љем тек­сту: По­слов­ник) Основ­не шко­ле "Доситеј Обрадовић" у Фаркаждину (у да­љем тек­сту: Шко­ла) бли­же се уре­ђу­је ор­га­ни­за­ци­ја и рад Школ­ског од­бо­ра, а на­ро­чи­то при­пре­ма­ње и са­зи­ва­ње сед­ни­це, ток сед­ни­це и од­лу­чи­ва­ње, од­лу­чи­ва­ње без одр­жа­ва­ња сед­ни­це, одр­жа­ва­ње ре­да на сед­ни­ци, од­ла­га­ње и пре­кид сед­ни­це, во­ђе­ње за­пи­сни­ка са сед­ни­це Школ­ског од­бо­ра, на­чин оства­ри­ва­ња пра­ва и ду­жно­сти чла­но­ва Школ­ског од­бо­ра, де­ло­круг ра­да ко­ми­си­ја и дру­гих те­ла Школ­ског од­бо­ра, као и дру­га пи­та­ња од зна­ча­ја за рад Школ­ског од­бо­ра.

Члан 2.

Школ­ски од­бор је ор­ган упра­вља­ња у Шко­ли и има де­вет чла­но­ва укљу­чу­ју­ћи и пред­сед­ни­ка.

Школ­ски од­бор чи­не по три пред­став­ни­ка из ре­да за­по­сле­них у Шко­ли, ро­ди­те­ља, од­но­сно дру­гих за­кон­ских за­ступ­ни­ка и три пред­став­ни­ка на пред­лог је­ди­ни­це ло­кал­не са­мо­у­пра­ве.

Чланове Школског одбора, на основу Закона о основама система образовања и васпитања, именује и разрешава скупштина јединице локалне самоуправе, а председника бирају чланови већином гласова од укупног броја чланова Школског одбора.

Ман­дат Школ­ског од­бо­ра тра­је че­ти­ри го­ди­не.

Над­ле­жност Школ­ског од­бо­ра, поступак избора чланова и дру­га пи­та­ња у вези са ра­дом Школ­ског од­бо­ра прописани су Законом о основама система образовања и васпитања и Ста­ту­том.

Члан 3.

Школски одбор има председника и његовог заменика.

Пред­сед­ник Школ­ског од­бо­ра (у да­љем тек­сту: Пред­сед­ник) и његов заменик бирају се на начин прописан Пословником.

Члан 4.

Пред­сед­ник, од­но­сно ње­гов за­ме­ник, ста­ра­ју се о пра­вил­ној при­ме­ни и поштовању од­ре­да­ба По­слов­ни­ка.

Од­ред­бе По­слов­ни­ка при­ме­њу­ју се на сва ли­ца ко­ја учествују у раду Школског одбора на седницама, и то како на чланове тако и на остала лица која присуствују седницама.

**II РАД ШКОЛСКОГ ОДБОРА**

**Рад Школског одбора на седницама**

**Јавност рада, присуство на седницама и услови за одржавање седница**

Члан 5.

Рад Школ­ског од­бо­ра на седницама је ја­ван.

Изузетно, када то налажу интереси Школе, правила о чувању пословне тајне, или заштита личних права и интереса осетљивих група, седнице Школског одбора се могу затворити за јавност, односно јавност се може изузети.

О затварању седнице за јавност, у случају из става 2. овог члана, на образложени предлог Председника, или у случају његове одсутности заменика Председника, или директора Школе (у даљем тексту: Директор), Школски одбор одлучује јавним гласањем, већином гласова од броја присутних чланова Школског одбора на тој седници.

У случају да је јавност изузета са седнице Школског одбора, седници, осим чланова Школског одбора могу присуствовати само лица чије је присуство по овом Пословнику обавезно.

Члан 6.

Седницама Школског одбора, осим чланова Школског одбора, обавезно присуствују, осим у случају оправдане спречености, и учествују у њиховом раду, без права одлучивања:

1)Директор;

2)стручни сарадник – педагог Школе;

3)секретар Школе;

4)представник репрезентативног синдиката у Школи;

5)два представника Ученичког парламента у Школи.

Члан 7.

Школ­ски од­бор ра­ди и од­лу­чу­је на сед­ни­ци ко­јој при­су­ству­је ве­ћи­на чла­но­ва од укуп­ног бро­ја чла­но­ва Школ­ског од­бо­ра.

Сед­ни­це Школ­ског од­бо­ра одр­жа­ва­ју се по пра­ви­лу у про­сто­ри­ја­ма Шко­ле, радним даном и у току радног времена Школе.

Сед­ни­це Школ­ског од­бо­ра се одр­жа­ва­ју по по­тре­би, у скла­ду са ди­на­ми­ком утвр­ђе­ном пла­ном ра­да Школ­ског од­бо­ра, ко­ји је са­став­ни део Го­ди­шњег пла­на ра­да Шко­ле.

**Конститутивна седница**

Члан 8.

Пр­ву сед­ни­цу Школ­ског од­бо­ра у но­вом мандату и сазиву (у да­љем тек­сту: кон­сти­ту­тив­на сед­ни­ца) са­зи­ва и во­ди пред­сед­ник Школ­ског од­бо­ра у прет­ход­ном мандату, односно са­зи­ву.

На кон­сти­ту­тив­ној сед­ни­ци се ве­ри­фи­ку­је ман­дат но­вих чла­но­ва Школ­ског од­бо­ра, именованих решењем скупштине јединице локалне самоуправе и вр­ши из­бор Пред­сед­ни­ка и његовог за­ме­ни­ка.

**Избор Председника и заменика Председника**

Члан 9.

Избор Председника и заменика Председника врши се на конститутивној седници.

За Председника може бити предложен било који члан Школског одбора.

Сваки члан Школског одбора може за Председника предложити било ког другог члана Школског одбора или себе.

Предлог за Председника износи се на конститутивној седници јавно и не мора бити посебно образложен.

О сваком предлогу за избор Председника гласа се јавно, подизањем руке.

Уколико има више предлога за избор Председника, о сваком предлогу гласа се посебно.

Члан Школског одбора може гласати само за једног предложеног кандидата за Председника.

Председник је изабран уколико је за њега гласала већина од укупног броја чланова Школског одбора.

Члан Школског одбора може бити предложен и изабран за Председника само уколико непосредно присуствује конститутивној седници, или уз своју писмену сагласност уколико је оправдано одсутан са конститутивне седнице, а која се доставља најкасније до почетка рада на конститутивној седници.

Заменик Председника бира се на исти начин као и Председник.

Поступак избора Председника и његовог заменика понавља се све док не буду изабрани на текућој конститутивној седници.

Након избора Председник преузима даље руковођење конститутивном седницом, почев од прве следеће тачке дневног реда.

**„Телефонска“ седница**

Члан 10.

Изузетно од члана 7. став 3. Пословника, Школ­ски од­бор мо­же, у из­у­зет­но хит­ним или другим оправданим случајевима, на пред­лог Ди­рек­то­ра, ка­да је по­треб­но до­не­ти од­лу­ку ко­ја се од­но­си на те­ку­ће по­сло­ва­ње Шко­ле, од­лу­чи­ва­ти и без одр­жа­ва­ња сед­ни­це, односно на „телефонској седници“ – те­ле­фон­ским гла­са­њем, ви­део кон­фе­рен­циј­ском ве­зом и ве­зом оства­ре­ном пу­тем интернета, или друге мобилне апликације (Вибер или сл.), ако се то­ме не про­ти­ви ни­је­дан члан Школ­ског од­бо­ра, односно Директор.

Овим гла­са­њем ру­ко­во­ди се­кре­тар Шко­ле, од­но­сно ли­це ко­је од­ре­ди Председник, или Ди­рек­тор у слу­ча­ју од­су­ства се­кре­та­ра Шко­ле.

**Са­зи­ва­ње и при­пре­ма­ње сед­ни­це**

Члан 11.

Пред­сед­ник при­пре­ма сед­ни­цу Школ­ског од­бо­ра и са­зи­ва је по соп­стве­ној ини­ци­ја­ти­ви, на зах­тев Ди­рек­то­ра или нај­ма­ње три чла­на Школ­ског од­бо­ра .

Предлог за са­зи­ва­ње сед­ни­це мо­гу под­не­ти и на­став­нич­ко ве­ће, ре­пре­зен­та­тив­ни син­ди­кат преко свог представника у Школи, Са­вет ро­ди­те­ља и Уче­нич­ки пар­ла­мент.

У слу­ча­ју спре­че­но­сти Председника сед­ни­цу са­зи­ва и њо­ме пред­се­да­ва ње­гов за­ме­ник.

О предлогу за са­зи­ва­ње сед­ни­це од­лу­чу­је Пред­сед­ник и о својој одлуци оба­ве­шта­ва пред­ла­га­ча и Ди­рек­то­ра од­мах, а нај­ка­сни­је у ро­ку од 3 да­на од да­на при­је­ма пред­ло­га.

Члан 12.

У при­пре­ми сед­ни­це уче­ству­ју Председник, Ди­рек­тор и секретар Школе, а по потреби и стручни сарадник – педагог и дипломирани економиста за финансијско – рачуноводствене послове у Школи, у зависности од потребе да се на седници разматра и одлучује о темама и питањима из њиховог делокруга рада.

При­пре­ма­ње сед­ни­це под­ра­зу­ме­ва:

1.утвр­ђи­ва­ње пред­ло­га днев­ног ре­да;

2.од­ре­ђи­ва­ње из­ве­сти­о­ца по по­је­ди­ним тачкама дневног реда;

3.при­пре­ма­ње од­го­ва­ра­ју­ћег ма­те­ри­ја­ла;

4.обез­бе­ђи­ва­ње про­сто­ри­је за одржавање седнице и времена одржавања седнице;

5.сачињавање позива за одржавање седнице и његово достављање члановима Школског одбора и осталим лицима која треба да присуствују седници.

Члан 13.

У пред­лог днев­ног ре­да за седницу Школ­ског од­бо­ра мо­гу се увр­сти­ти са­мо теме и пи­та­ња из над­ле­жно­сти Школ­ског од­бо­ра про­пи­са­них Ста­ту­том.

**Позив за седницу**

Члан 14.

У по­зи­ву за сед­ни­цу се мо­ра­ју на­зна­чи­ти пред­лог днев­ног ре­да, дан, час и ме­сто одр­жа­ва­ња сед­ни­це.

По­зив за сед­ни­цу мо­ра се до­ста­ви­ти чла­но­ви­ма Школског одбора и и осталим лицима која треба да присуствују седници нај­ка­сни­је три да­на пре одр­жа­ва­ња сед­ни­це.

Из­у­зет­но, у хит­ним слу­ча­је­ви­ма Пред­сед­ник мо­же да са­зо­ве сед­ни­цу Школ­ског од­бо­ра у кра­ћем ро­ку, с тим што се днев­ни ред пред­ла­же на са­мој сед­ни­ци.

Уз по­зив за сед­ни­цу се до­ста­вља и ма­те­ри­јал, од­но­сно из­вод из ма­те­ри­ја­ла.

По­је­ди­ни ма­те­ри­ја­ли се мо­гу до­ста­ви­ти и ка­сни­је, на сам дан сед­ни­це, уко­ли­ко из оправ­да­них раз­ло­га ни­су мо­гли да бу­ду до­ста­вље­ни ра­ни­је.

По­зив за сед­ни­цу са пред­ло­же­ним днев­ним редом об­ја­вљу­је се на огла­сној та­бли Шко­ле.

**Ток ра­да на сед­ни­ци**

Члан 15.

Сед­ни­ца­ма Школ­ског од­бо­ра пред­се­да­ва Пред­сед­ник.

Пред­сед­ни­ка у слу­ча­ју његове оправдане спре­че­но­сти да присуствује седници за­ме­њу­је за­ме­ник Пред­сед­ни­ка.

Ако је и за­ме­ник Пред­сед­ни­ка оправдано спре­че­н да присуствује седници, сед­ни­цом Школ­ског од­бо­ра пред­се­да­ва је­дан од чла­но­ва Школ­ског од­бо­ра ко­ји се би­ра на тој сед­ни­ци.

Пред­сед­ник отвара седницу и утвр­ђу­је при­сут­ност и од­сут­ност чла­но­ва Школског одбора и осталих лица која присуствују седници. .

Пред­сед­ник, након ­што прет­ход­но утвр­ди по­сто­ја­ње кво­ру­ма, кон­ста­ту­је да сед­ни­ца мо­же да поч­не са ра­дом.

Ако Пред­сед­ник приликом отварања сед­ни­це утврди да не по­сто­ји кво­рум, сед­ни­ца се прекида и од­ла­же.

У случају прекида, односно одлагања седнице, Председник може одмах да за­ка­же но­ву сед­ни­цу или на­ста­вак пре­ки­ну­те сед­ни­це, од­ре­ђу­ју­ћи време и место њеног одржавања, или обавестити присутне да ће поновљеним позивом сазвати наставак прекинуте, односно заказати нову седницу, са истим дневним редом.

Члан 16.

Пра­во и ду­жност чла­на Школ­ског од­бо­ра је да при­су­ству­је сед­ни­ци.

У слу­ча­ју спре­че­но­сти да при­су­­ству­је сед­ни­ци, члан Школ­ског од­бо­ра је ду­жан да о то­ме оба­ве­сти Пред­сед­ни­ка и се­кре­та­ра Шко­ле нај­ка­сни­је је­дан дан пре одр­жа­ва­ња сед­ни­це.

Оправ­да­ност од­су­ство­ва­ња са сед­ни­це утвр­ђу­је Пред­сед­ник, о че­му се оба­ве­шта­ва Школ­ски од­бор пре по­чет­ка рада на сед­ни­ци.

Члан 17**.**

Пред­сед­ник, од­но­сно ње­гов за­ме­ник, ста­ра се да се пра­вил­но од­ви­ја рад и одр­жа­ва ред на сед­ни­ци.

Пред­сед­ник има сле­де­ћа пра­ва и ду­жно­сти:

- ста­ра се да се рад на сед­ни­ци од­ви­ја пре­ма утвр­ђе­ном днев­ном ре­ду;

- да­је реч чла­но­ви­ма Школ­ског од­бо­ра и дру­гим уче­сни­ци­ма на сед­ни­ци;

- одо­бра­ва у оправ­да­ним слу­ча­је­ви­ма по­је­ди­ним чла­но­ви­ма Школ­ског од­бо­ра и другим лицима која присуствују седници и учествују у раду на­пу­шта­ње сед­ни­це;

- пот­пи­су­је до­не­те од­лу­ке и за­кључ­ке;

- потписује записник са седнице;

- вр­ши и дру­ге по­сло­ве у скла­ду са од­го­ва­ра­ју­ћим про­пи­си­ма.

Члан 18.

Члан Школ­ског од­бо­ра има следећа пра­ва и ду­жно­сти:

- да при­су­ству­је сед­ни­ца­ма Школ­ског од­бо­ра и да ак­тив­но уче­ству­је у ње­го­вом ра­ду;

- да под­но­си пред­ло­ге за до­но­ше­ње од­лу­ка, за­кљу­ча­ка и пре­по­ру­ка;

- да пред­ло­жи из­ме­не и до­пу­не днев­ног ре­да;

- вр­ши и дру­га пра­ва и ду­жно­сти ко­је про­ис­ти­чу из од­ре­да­ба за­ко­на, Ста­ту­та и оп­штих ака­та Шко­ле.

Члан 19.

Отва­ра­ју­ћи сед­ни­цу и по­сле кон­ста­та­ци­је о по­сто­ја­њу кво­ру­ма Пред­сед­ник да­је по­треб­на са­оп­ште­ња у ве­зи са ра­дом на сед­ни­ци, исто­вре­ме­но оба­ве­шта­ва­ју­ћи присутне чланове Школ­ског од­бор о оправ­да­но од­сут­ним чла­но­ви­ма Школског одбора ко­ји су при­ја­ви­ли из­о­ста­нак, на­кон че­га се усва­ја за­пи­сник са претход­не сед­ни­це.

Уко­ли­ко има при­мед­би на за­пи­сник са прет­ход­не сед­ни­це о њи­хо­вој осно­ва­но­сти од­лу­чу­је се на сед­ни­ци без рас­пра­ве и уко­ли­ко нека од при­мед­би бу­де усво­је­на на са­мој сед­ни­ци се вр­ши од­го­ва­ра­ју­ћа из­ме­на за­пи­сни­ка.

Члан 20.

Днев­ни ред пред­ла­же Пред­сед­ник.

Пред­ло­же­ни днев­ни ред мо­же би­ти из­ме­њен и до­пу­њен пред­ло­гом сва­ког чла­на Школ­ског од­бо­ра о че­му се, као и о предложеном днев­ном ре­ду, од­лу­чу­је без рас­пра­ве, јавним гласањем.

Пред­сед­ник про­гла­ша­ва ко­нач­но утвр­ђе­ни и усвојени днев­ни ред сед­ни­це, па се пре­ла­зи на рас­пра­вља­ње по по­је­ди­ним тач­ка­ма днев­ног ре­да, оним редом како су предложене.

По­сту­пак раз­ма­тра­ња по­је­ди­не тач­ке днев­ног ре­да са­сто­ји се из увод­них на­по­ме­на Пред­сед­ни­ка и из­ве­сти­о­ца, рас­пра­ве и од­лу­чи­ва­ња.

Члан 21.

Рас­пра­ва на сед­ни­ци се во­ди по сва­ком пи­та­њу, односно теми ко­ја је на днев­ном ре­ду, осим ако Школ­ски од­бор од­лу­чи да се о по­је­ди­ном пи­та­њу, тј. тачки дневног реда од­лу­чу­је без прет­ход­не рас­пра­ве.

Пред­сед­ник да­је реч уче­сни­ци­ма рас­пра­ве по ре­ду при­ја­вљи­ва­ња.

Члан 22.

Из­ве­штај о од­ре­ђе­ним тач­ка­ма днев­ног ре­да под­но­си из­ве­сти­лац.

По­што из­ве­сти­лац за­вр­ши сво­је из­ла­га­ње, Пред­сед­ник по­зи­ва на расправу.

У то­ку расправе по по­је­ди­ним тачкама днев­ног ре­да, чла­но­ви Школског одбора мо­гу посредством Пред­сед­ни­ка тра­жи­ти до­дат­на об­ја­шње­ња.

Ако је за да­ва­ње од­го­во­ра по­треб­но да се при­ку­пе од­ре­ђе­ни по­да­ци или по­себ­на до­ку­мен­та­ци­ја мо­же се одо­бри­ти да се од­го­вор да на на­ред­ној сед­ни­ци.

Члан 23.

Школ­ски од­бор мо­же, на пред­лог Пред­сед­ни­ка или не­ког дру­гог чла­на Школског одбора, од­но­сно уче­сни­ка у раду на сед­ни­ци, до­не­ти од­лу­ку да се рас­пра­ва о по­је­ди­ним пи­та­њи­ма, односно темама пре­ки­не да би се пред­мет по­но­во про­у­чио или да бу се до­пу­нио ма­те­ри­јал, од­но­сно при­ба­вили по­треб­ни по­да­ци до иду­ће сед­ни­це.

Члан 24.

Рас­пра­ва о по­је­ди­ним тач­ка­ма днев­ног ре­да тра­је све док пи­та­ње, односно тема о којој се рас­пра­вља не бу­де до­вољ­но раз­ја­шње­на да се мо­же приступити изјашњавању и доношењу од­лу­ке.

Члан 25.

Ка­да се за­вр­ши рас­пра­ва по по­је­ди­ној тач­ки днев­ног ре­да и до­не­се од­лу­ка, пре­ла­зи се на сле­де­ћу тачку дневног реда.

Из­у­зет­но, мо­же се од­лу­чи­ти да се, с об­зи­ром на по­ве­за­ност по­је­ди­них пи­та­ња, за­јед­нич­ки и истовремено рас­пра­вља о две­ма или ви­ше та­ча­ка днев­ног ре­да.

**Одр­жа­ва­ње ре­да на сед­ни­ци**

Члан 26.

О раду и току седнице, као и одржавању реда на седници стара се Председник, а у његовом одсуству заменик Председника, односно други члан Школског одбора који председава седницом.

За повреду реда на седници, као и непоштовању одредаба Пословника, члану Школског одбора и другом лицу које присуствује седници и учествује у њеном раду може да се изрекне мера:

- упозорења;

- одузимања речи;

- удаљења са седнице.

Ме­ру из претходног става овог члана из­ри­че Пред­сед­ник, од­но­сно пред­се­да­ва­ју­ћи сед­ни­цом.

Ако се уче­сник у рас­пра­ви уда­љи од днев­ног ре­да, Пред­сед­ник ће га на то упо­зо­ри­ти и опо­ме­ну­ти да у свом из­ла­га­њу бу­де кра­ћи и кон­крет­ни­ји, а ако се по­сле упо­зо­ре­ња и да­ље не др­жи днев­ног ре­да, Пред­сед­ник је овла­шћен да му оду­зме реч.

Ме­ра упо­зо­ре­ња из­ри­че се ка­да члан Школ­ског од­бо­ра или друго лице које присуствује седници и учествује у њеном раду сво­јим по­на­ша­њем, узи­ма­њем ре­чи без да му је пред­сед­ник дао реч, упа­да­њем у реч го­вор­ни­ка или слич­ним по­ступ­ком на­ру­ша­ва рад и ред на сед­ни­ци или по­сту­па про­тив­но од­ред­ба­ма По­слов­ни­ка.

Ме­ра од­у­зи­ма­ња ре­чи из­ри­че се и чла­ну Школ­ског од­бо­ра или другом лицу које присуствује седници и учествује у њеном раду ко­је сво­јим го­во­ром или на дру­ги на­чин на­ру­ша­ва ред и рад на сед­ни­ци или кр­ши од­ред­бе По­слов­ни­ка, а већ је прет­ход­но упо­зо­рено да се при­др­жа­ва ре­да и од­ре­да­ба По­слов­ни­ка.

На­кон из­ре­че­них ме­ра, ако члан Школ­ског од­бо­ра или друго лице које присуствује седници и учествује у њеном раду на­ста­ви са сво­јим не­при­ме­ре­ним по­на­ша­њем, Пред­сед­ник из­ри­че ме­ру уда­ље­ња са сед­ни­це о ко­јој оба­ве­шта­ва Скуп­шти­ну јединице локалне самоуправе, Са­вет ро­ди­те­ља или на­став­нич­ко ве­ће, у зависности ко је овлашћени предлагач конкретног члана Школског одбора за чланство у Школском одбору, односно Директора уколико је у питању друго лице које присуствује седници и учествује у њеном раду .

**Од­лу­чи­ва­ње на седници**

Члан 27.

На­кон за­кљу­че­ња рас­пра­ве по тачки дневног реда, од­но­сно кон­ста­та­ци­је да рас­пра­ве или примедаба, односно питања на излагање известиоца ни­је би­ло, пре­ла­зи се на од­лу­чи­ва­ње пу­тем гла­са­ња.

Члан 28.

О сва­кој тачки дневног реда о ко­јој се рас­пра­вља на сед­ни­ци, осим тачака по којима известилац само информише или упознаје чланове Школског одбора о поједином питању, мо­ра се до­не­ти од­лу­ка, а мо­же би­ти утвр­ђе­но ко тре­ба да их из­вр­ши, на ко­ји на­чин и у ком ро­ку.

При­хва­ће­на фор­му­ла­ци­ја од­лу­ке уно­си се у за­пи­сник са седнице и чини његов саставни део.

Свака одлука Школског одбора која је унета у записник са седнице и чини његов саставни део, може се издвојити из записника и појединачно доставити лицу или органу надлежном за њено спровођење, уколико за то постоји потреба.

Сваку издвојену одлуку Школског одбора из става 3. овог члана посебно потписује Председник.

Члан 29.

Ако за ре­ше­ње и доношење одлуке по истој тачки дневног реда има ви­ше пред­ло­га, Пред­сед­ник ста­вља на гла­са­ње по­је­ди­не пред­ло­ге оним ре­дом ка­ко су из­ло­же­ни.

О сва­ком пред­ло­гу гла­са се по­себ­но.

Члан 30.

Гла­са­ње на седницама је по пра­ви­лу јав­но, осим ако за по­је­ди­не слу­ча­је­ве ни­је за­ко­ном или Статутом дру­га­чи­је прописано, или од­лу­че­но на сед­ни­ци Школ­ског од­бо­ра.

Јав­но гла­са­ње вр­ши се поди­за­њем ру­ке.

Чла­но­ви Школ­ског од­бо­ра гла­са­ју на тај на­чин што се из­ја­шња­ва­ју "за" или "про­тив" пред­ло­га, уз­др­жа­ва­ју од гла­са­ња или из­два­ја­ју ми­шље­ње.

У слу­ча­ју да је број гла­со­ва "за" или "про­тив" исти гла­са­ње се по­на­вља.

Уко­ли­ко и по­сле по­но­вље­ног гла­са­ња ни­је до­не­та од­лу­ка, за­ка­за­ће се но­ва сед­ни­ца на ко­јој ће се од­лу­чи­ва­ти о пи­та­њу о ком није могла да буде донета одлука.

Јав­но гла­са­ње може се вр­шити, осим поди­за­њем ру­ке, и по­и­ме­нич­но.

По­и­ме­нич­но гла­са­ње вр­ши се про­зи­ва­њем чла­но­ва од стране Председника или другог председавајућег на седници.

По за­вр­ше­ном гла­са­њу, пред­сед­ник, од­но­сно друго ли­це ко­је председава сед­ни­цом Школск­ог од­бо­ра утвр­ђу­је ре­зул­тат гла­са­ња и јав­но кон­ста­ту­је ка­кву је од­лу­ку до­нео Школ­ски од­бор.

Члан 31.

Гла­са­ње по по­је­ди­ним тач­ка­ма днев­ног ре­да Школ­ски од­бор мо­же оба­ви­ти и тај­ним гла­са­њем, на зах­тев ве­ћи­не од укуп­ног бро­ја чла­но­ва Школ­ског од­бо­ра.

Тај­ним гла­са­њем ру­ко­во­ди по­себ­на ко­ми­си­ја од­ре­ђе­на од стра­не Школ­ског од­бо­ра из ре­да чла­но­ва Школског одбора.

Комисија из става 2. овог члана образује се на седници на којој је потребно обавити тајно гласање.

Комисија из става 2. и 3. овог члана, уз помоћ секретара Школе, припрема гла­сач­ке ли­сти­ће и гла­сач­ку ку­ти­ју и вр­ши дру­ге по­треб­не рад­ње у вези са гласањем.

О извршеном тајном гласању комисија из става 2. и 3. овог члана саставља посебан записник, који потписују чланови комисије и који чини саставни део записника са седнице на којој је вршено тајно гласање.

Члан 32.

Комисија из члана 31. Пословника (у даљем тексту: Комисија) има три члана, од којих је један председник Комисије.

За члана Комисије може бити предложен било који од присутних чланова Школског одбора, кога може предложити било који други присутни члан Школског одбора, или може предложити сам себе.

Предлог за члана Комисије из става 2. овог члана подноси се јавно, на позив Председника, а за члана Комисије именује се члан Школског одбора који добије већину гласова од броја присутних чланова Школског одбора.

Избора председника Комисије врши се на исти начин као и избор члана Комисије. Председник Комисије мора бити један од три претходно изабрана члана Комисије.

Члан 33.

Поступак тајног гласања из члана 31. Пословника врши се заокруживањем редног броја на гласачком листићу.

Комисија припрема довољан број гласачких листића, према броју присутних чланова Школског одбора на седници на којој ће се вршити тајно гласање.

Сваки гласачки листић оверава се малим печатом Школе и потписује га Председник, односно друго лице које председава седницом на којој ће се вршити тајно гласање.

Гласачки листић обавезно садржи назив Школе, назив органа и редни број седнице, место и датум седнице и предлог о ком се гласа.

Гласачки листићи, након што су припремљени, деле се присутним члановима Школског одбора.

Члан Школског одбора гласа тајно, иза за то претходно припремљеног паравана у просторији у којој се одржава седница на којој се врши тајно гласање.

Гласачки листић убацује се у за то претходно припремљену гласачку кутију.

Након што сви присутни чланови Шкослког одбора обаве гласање, Комисија приступа отварању гласачке кутије, пребројавању гласачких листића, утврђивању броја гласачких листића у гласачкој кутији, броја важећих и неважећих листића и пребројавању гласова, након чега резултат гласања председник Комисије јавно саопштава свим присутним лицима на седници Школског одбора.

Након сачињавања записника Комисије из члана 31.став 5. Пословника, уколико је тајним гласањем донета одлука, она се јавно констатује од стране Председника или другог лица које председава седницом, након чега се у прихваћеној формулацији уноси у записник са седнице и чини његов саставни део.

Као и одлука донета јавним гласањем, одлука донета тајним гласањем, која је унета у записник са седнице и чини његов саставни део, може се издвојити из записника и појединачно доставити лицу или органу надлежном за њено спровођење, уколико за то постоји потреба.

Сваку издвојену одлуку из претходног става овог члана посебно потписује Председник.

**Прекид и одлагање сед­ни­це**

Члан 34.

Седница Школског одбора из оправданих разлога и на образложен предлог Председника или другог члана Школског одбора, или Директора, може бити прекинута и одложена.

О прекиду и одлагању седнице Школског одбора одлучује се јавним гласањем.

Члан 35.

Седница Школског одбора прекида се и одлаже:

1)ако се приликом отварања сед­ни­це утврди да не по­сто­ји кво­рум, тј. да седници не присуствује довољан број чланова Школског одбора за рад и пуноважно одлучивање;

2)ако се у да­ну одржавања седнице, у радно време Школе, не мо­гу ре­ши­ти сва пи­та­ња, односно теме по усвојеном днев­ном ре­ду;

3)када до­ђе до те­жег на­ру­ша­ва­ња ре­да на сед­ни­ци, а Председник, односно друго лице које је председава седницом не може од­ре­ђе­ним ме­ра­ма да ус­по­ста­ви ред нео­п­хо­дан за даљи рад и наставак сед­ни­це;

4)на образложени предлог члана Школског одбора или Директора, који се може упутити усмено или писмено на самој седници;

5)када у то­ку сед­ни­це број при­сут­них чла­но­ва Школског одбора, услед на­пу­шта­ња сед­ни­це или искључења са седнице неког од чланова Школског одбора, бу­де не­до­во­љан за даљи рад и пу­но­ва­жно од­лу­чи­ва­ње;

6)у другим оправданим случајевима.

О оправданости предлога или околности из става 1. тачке 3) и 4) овог члана изјасниће се и јавним гласањем донети одлуку присутни чланови Школског одбора.

Члан 36.

Седница Школског одбора, прекинута, односно одложена из разлога наведених у члану 35. став 1. тачке 1), 4) и 6) Пословника, може се одлуком Председника или другог лица које је председавало седницом, непосредно на тој седници одложити, уз одређивањење времена и места њеног одржавања или се може поновљеним позивом сазвати наставак прекинуте, односно заказати нова седница, са истим дневним редом као на прекинутој, односно одложеној седници.

У случају прекида, односно одлагања седнице из члана 35. став 1. тачке 2), 3) и 5) Пословника, прекинута, односно одложена седница наставиће се по могућству наредног радног дана, или најкасније у року од три радна дана, у време и на месту које одреди Председник, односно друго лице које је председавало прекинутом, односно одложеном седницом.

Члан 37.

Сваки прекид и одлагање седнице, у складу са члановима 34, 35 и 36. Пословника, обавезно се констатује у записнику са прекинуте и одложене седнице, са навођењем разлога за прекид и одлагање прописаних Пословником и навођењем околности под којима је до прекида, односно одлагања дошло.

**За­пи­сник са седнице**

Члан 38.

На сва­кој сед­ни­ци Школ­ског од­бо­ра во­ди се за­пи­сник ко­ји оба­ве­зно са­др­жи:

-ред­ни број сед­ни­це,

-ме­сто, да­тум и вре­ме одр­жа­ва­ња седнице, односно време када је рад седнице започет;

-име и презиме лица које председава седницом;

-име и презиме лица које води записник са седнице;

-име­на и презимена при­сут­них и од­сут­них чла­но­ва Школског одбора, уз навођење који одсутни чланови Школског одбора су оправдано, односно неоправдано одсутни са седнице;

-име­на и презимена осталих присутних ли­ца на седници;

-кон­ста­та­ци­ју да сед­ни­ци при­су­ству­је довољан број чла­но­ва Школског одбора за рад и пу­но­ва­жно од­лу­чи­ва­ње на седници и да је седница отворена;

-предложени дневни ред и констататцију о усво­јеном днев­ном реду;

-наводе о свакој тачки дневног реда, оним редом како су наведене у усвојеном дневном реду, односно оним редом како се по њима извештавало, расправљало и/или одлучивало ;

-фор­му­ла­ци­ју од­лу­ка о ко­ји­ма се гла­са­ло по појединој тачки дневног реда, са на­зна­че­ним бро­јем гла­со­ва за, про­тив и уз­др­жа­них гла­со­ва, односно назнечење ако је одлука донета једногласно;

-вре­ме ка­да је седница пре­ки­ну­та, уз навођење разлога и околности које су довеле до прекида седнице, као и формулацију одлуке о прекиду и одлагању седнице, уколико је дошло до прекида и одлагања седнице;

-констатацију да је председавајући закључио седницу;

-време када је рад седнице завршен;

-пот­пис пред­се­да­ва­ју­ћег и за­пи­сни­ча­ра на седници.

У за­пи­сник се уно­се и из­ја­ве за ко­је по­је­ди­ни чла­но­ви Школског одбора из­ри­чи­то тра­же да се уне­су у записник.

Члан 39.

Записник са седнице Школског одбора по правилу води секретар Школе.

У случају одсуства секретара Школе са седнице или у другом случају његове спречености да води записник, записник води неко од присутних лица на седници Школског одбора кога за то овласти Председник, односно друго лице које председава седницом.

Члан 40.

Школ­ски од­бор на сва­кој на­ред­ној сед­ни­ци вр­ши усва­ја­ње, односно верификацију за­пи­сни­ка са прет­ход­не сед­ни­це, а Ди­рек­тор под­но­си из­ве­штај о из­вр­ша­ва­њу од­лу­ка донетих на претходној седници.

Из­у­зет­но ка­да се ра­ди о пра­ви­ма из рад­ног од­но­са Ди­рек­то­ра, Школ­ски од­бор мо­же својом одлуком овла­сти­ти Председника да пот­пи­ше ре­ше­ње о оства­ри­ва­њу тих пра­ва у слу­ча­ју да због хит­но­сти до­но­ше­ња истог Ди­рек­тор не би мо­гао оства­ри­ти своја пра­ва ко­ја му по за­ко­ну и дру­гим оп­штим ак­ти­ма при­па­да­ју, као дру­ги за­по­сле­ни.

Члан 41.

Из­ме­не и до­пу­не за­пи­сни­ка вр­ше се приликом његовог усвајања, односно верификације на првој наредној седници, и то на пред­лог чла­на Школ­ског од­бо­ра или дру­гог ли­ца ко­је је при­су­ство­ва­ло и учествовало у раду на сед­ни­ци на којој је сачињен записник који се мења или допуњује.

Члан 42.

На­кон усва­ја­ња за­пи­сни­ка на сед­ни­ци Школ­ског од­бо­ра, копија за­пи­сника се об­ја­вљу­је на огла­сној та­бли Шко­ле.

Члан 43.

За извршавање одлука и/или других аката Школског одбора констатованих у записнику са седнице Школског одбора одговоран је Директор.

Члан 44.

Ори­ги­нални примерак за­пи­сни­ка са седнице Школског одбора, са евен­ту­ал­ним при­ло­зи­ма и материјалом са седнице, чу­ва се у се­кре­та­ри­ја­ту Шко­ле, као до­ку­мент трај­не вред­но­сти.

**III КОМИСИЈЕ КОЈЕ ОБРАЗУЈЕ ШКОЛСКИ ОДБОР**

Члан 45.

У складу са својим надлежностима из Закона о основама система образовања и васпитања, односно Статута, Школски одбор, по потреби, образује:

1)Комисију за избор Директора;

2)Комисију за вођење дисциплинског поступка против Директора.

**Ближи услови о броју чланова, саставу и образовању**

**Комисије за избор Директора и**

**Комисије за вођење дисциплинског поступка против Директора**

Члан 46.

Комисија за избор Директора и Комисија за вођење дисциплинског поступка против Директора имају непаран број чланова, и то најмање пет чланова.

Чланови комисија из става 1. овог члана морају бити чланови Школског одбора.

Када наступи потреба, односно разлог за формирање комисија из става 1. овог члана, поступак за образовање комисија покреће Председник.

Стручну помоћ Председнику, односно Школском одбору, приликом поступка образовања комисија из става 1. овог члана пружа секретар Школе.

Образовање комисија из става 1. овог члана врши се на посебној седници Школског одбора, која се заказује у складу са одредбама из чланова 11. - 14. Пословника.

За члана комисија из става 1. овог члана може бити предложен било који од присутних чланова Школског одбора, кога може предложити било који други присутни члан Школског одбора, или може предложити сам себе.

Предлог за члана комисија из става 1. овог члана подноси се јавно, на позив Председника, а за члана комисије именује се члан Школског одбора који добије већину гласова од броја присутних чланова Школског одбора.

Комисије из става 1. овог члана имају председника и заменика председника, који замењује председника комисије у случају његове спречености да присуствује радњама које комисија спроводи током конкретног поступка који спроводи и за потребе ког је образована.

Избора председника и заменика председника комисија из става 1. овог члана врши се на исти начин као и избор чланова тих комисија.

Председник и заменик председника комисије мора бити један од претходно изабраних чланова комисије.

Након што се изврши избор чланова комисија из става 1. овог члана, као и председника и заменика председника тих комисија, образовање комисија се обавезно констатује у форми одлуке, коју потписује Председник.

Мандат комисија из става 1. овог члана траје до окончања поступка који спроводи и за потребе ког је образована.

**Комисијa за избор Директора**

Члан 47.

Школски одбор образује комисију за избор Директора.

Комисија за избор Директора спроводи поступак за избор Директора, и то обраду конкурсне документације, утврђује испуњеност законом прописаних услова за избор Директора, обавља интервју са кандидатима, прибавља мишљење васпитно-образовног, наставничког, односно наставничког и педагошког већа о пријављеним кандидатима и цени доказ о резултату стручно-педагошког надзора у раду кандидата, тј. извештај просветног саветника.

Комисија за избор Директора сачињава извештај о спроведеном поступку за избор Директора, који садржи достављену документацију кандидата и потребна мишљења и доставља их Школском одбору у року од осам дана од дана завршетка поступка.

Школски одбор, на основу извештаја, сачињава образложену листу свих кандидата који испуњавају услове и предлог за избор Директора, које заједно са извештајем Комисије за избор Директора доставља министру надлежном за образовање у року од осам дана од дана достављања извештаја Комисије за избор Директора.

Члан 48.

Пред­лог кан­ди­да­та за из­бор Ди­рек­то­ра из чла­на 47. став 4. По­слов­ни­ка Школ­ски од­бор утвр­ђу­је на осно­ву из­ве­шта­ја Ко­ми­си­је за из­бор Директора е из члана 47. став 3. Пословника, и то тај­ним гла­са­њем.

Поступак тајног гласања из става 1. овог члана врши се заокруживањем редног броја испред имена и презимена кандидата на гласачком листићу.

Комисија за избор Директора припрема довољан број гласачких листића, према броју присутних чланова Школског одбора на седници на којој ће се вршити тајно гласање.

Сваки гласачки листић оверава се малим печатом Школе и потписује га Председник, односно друго лице које председава седницом на којој ће се вршити тајно гласање.

Члан Школског одбора гласа тајно, иза за то претходно припремљеног паравана у просторији у којој се одржава седница на којој се врши тајно гласање.

Гласачки листић убацује се у за то претходно припремљену гласачку кутију.

Након што сви присутни чланови Школског одбора обаве гласање, Комисија за избор Директора приступа отварању гласачке кутије, пребројавању гласачких листића, утврђивању броја гласачких листића у гласачкој кутији, броја важећих и неважећих листића и пребројавању гласова, након чега резултат гласања председник Комисије за избор Директора јавно саопштава свим присутним лицима на седници Школског одбора.

Након пребројавања гласова Комисије за избор Директора сачињавања посебан записник о гласању, након чега се одлука донета тајним гласањему прихваћеној формулацији уноси у записник са седнице и чини његов саставни део.

Кандидат за Директора за кога ће Школски одбор упутити предлог за именовање министру надлежном за образовање је онај кандидат који је у поступку тајног гласања добио већину гласова од укупног броја чланова Школског одбора.

У слу­ча­ју да два или ви­ше кан­ди­да­та за Директора у поступку тајног гласања има­ју јед­нак нај­ве­ћи број гла­со­ва, гла­са­ње се по­на­вља све док је­дан кан­ди­дат појединачно не добије највећи број гласова.

Поновљено гласање из става 10. овог члана обавиће се по истом поступку и на исти начин као и први круг гласања, на истој или новој седници Школског одбора.

Члан 49.

Гласачки листић за гласање за избор предлога кандидата за именовање за Директора из члана 48. има следећи изглед и форму:

****

**Основна школа „Доситеј Обрадовић“**

**Маршала Тита 2, 23264 Фаркаждин**

**Телeфон: +381(0)23 38 68 010**

**E-пошта: osfarkazdin@beotel.net**

**Веб адреса: www.osfarkazdin.edu.rs**

**Матични број: 08220654**

**ПИБ: 101763848**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Школски одбор**

**Редни број седнице:**

**Место:**

**Датум:**

**ГЛАСАЧКИ ЛИСТИЋ**

**за избор предлога кандидата за именовање за директора**

**Основне школе „Доситеј Обрадовић“ у Фаркаждину**

**Листа кандидата**

**1.**

**2.**

**3.**

**...**

\*Члан Школског одбора гласа заокруживањем редног броја на листи кандидата испред имена и презимена предложеног кандидата.

**Председник Школског одбора**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Комисија за вођење дисциплинског поступка против Директора**

Члан 50.

Школски одбор образује Комисију за вођење дисциплинског поступка против Директора.

Комисија за вођење дисциплинског поступка против Директора образује се у складу са одредбама Закона о основама система образовања и васпитања и Статута, води дисциплински поступак против Директора као првостепени орган и доноси одлуку о одговорности Директора за тежу повреду радне обавезе или повреду забране предвиђену Законом о основама система образовања и васпитања и Статутом, и то:

1)забране дискриминације;

2)забране насиља, злостављања и занемаривања;

3)забране понашања које вређа улед, част или достојанство;

4)забране страначког организовања и деловања.

**IV ЗАВРШНЕ ОДРЕДБЕ**

Члан 51.

На сва питања од значаја за рад и остваривање надлежности Школског одбора која нису регулисана Пословником примењују се одредбе Статута и Закона о основама система образовања и васпитања.

Члан 52.

Даном ступања на снагу овог Полсовника престаје да важи Пословник о раду Школског одбора Основне школе „Доситеј Обрадовић“ Фаркаждин, дел.бр. 383 од 30.06.2022. године.

Члан 53.

Овај Пословник ступа на снагу осмог дана од дана објављивања на огласној табли Школе.

У Фаркаждину, 04.11.2024. године

**Председник Школског одбора**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Борислава Ивков**

\* Овај Пословник је објављен на огласној табли Школе 04.11.2024. године

Секретар Школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Стеван Џелетовић